Papildomo susitarimo Nr. 1

prie 2019 m. gruodžio \_\_ d. sudarytos sutarties Nr. DI-\_\_\_

4 priedas

**ĮDARBINIMO SU PAGALBA PASLAUGOS TEIKIMO ASMENIMS SU NEGALIA SUTARTIS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data, vieta)

Ši įdarbinimo su pagalba paslaugos teikimo asmenims su negalia sutartis pasirašoma dėl projekto „Nuo globos link galimybių: bendruomeninių paslaugų plėtra“ (toliau – Projektas) įgyvendinimo.

Projekto partneris (*nurodomas partnerio pavadinimas*)\_\_\_\_\_\_\_\_\_\_\_\_\_\_\_\_\_\_\_\_\_ (toliau – Paslaugos teikėjas), esantis adresu \_\_\_\_\_\_\_\_\_\_\_\_\_\_\_\_\_\_\_\_\_\_\_, atstovaujamas \_\_\_\_\_\_\_\_\_\_\_\_\_\_\_\_\_\_\_, veikiančio pagal \_\_\_\_\_\_\_\_\_\_\_\_\_\_\_\_\_

Ir (*vardas Pavardė*) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau – Paslaugos gavėjas), toliau kartu – Šalys, kiekviena atskirai Šalis, sudaro Projekto įdarbinimo su pagalba paslaugos teikimo asmenims su negalia sutartį (toliau – Sutartis)

1. **Sutarties dalykas**

Paslaugos teikėjas teikia Įdarbinimo su pagalba paslaugas darbingo amžiaus asmenims su proto ir (arba) psichikos negalia \_\_\_\_\_\_\_\_\_\_\_\_\_\_\_\_\_\_\_ regione (toliau – Paslaugos). Detalus paslaugų aprašymas išdėstytas Įdarbinimo su pagalba paslaugos teikimo asmenims su negalia tvarkos apraše (toliau – Aprašas), patalpintame Neįgaliųjų reikalų departamento prie Socialinės apsaugos ir darbo ministerijos interneto svetainėje adresu [http://www.pertvarka.lt](http://www.pertvarka.lt/) skiltyje „Teisinė informacija/Aprašai“. Paslaugos teikėjas Paslaugas teikia remdamasis Partnerystės sutartimi Nr. \_\_\_\_\_\_\_\_\_\_\_\_\_\_\_, įgyvendinant Projektą.

1. **Paslaugos teikėjo teisės ir pareigos**

Paslaugos teikiamos vadovaujantis šiais principais: individualus požiūris į asmenį, asmens apsisprendimas, įgalinimas priimant sprendimus, įgalinimas savarankiškai veikti, konfidencialumas, lankstumas ir prisitaikymas, prioritetas įdarbinimui, lygios galimybės, pagalbos tęstinumas.

* 1. Paslaugos teikėjas įsipareigoja teikti paslaugas, orientuotas į individualų asmens įdarbinimą, kurių turinį sudaro:
		1. Socialinių įgūdžių vertinimas, ugdymas ir palaikymas;
		2. Darbinių įgūdžių vertinimas, ugdymas ir palaikymas;
		3. Konsultavimas, tarpininkavimas ir atstovavimas asmeniui ieškant darbo;
		4. Savanoriškos praktikos organizavimas realiose darbo vietose;
		5. Pagalba asmeniui atliekant įsidarbinimo procedūras;
		6. Apmokymas darbo vietoje;
		7. Konsultavimas, tarpininkavimas ir atstovavimas asmeniui teikiant lydimąją pagalbą įsidarbinus;
		8. Darbo asistento paslauga;
		9. Tarpininkavimas ir/ar atstovavimas tarp asmens, darbdavio ir (ar) bendradarbių, suinteresuotų asmenų, pavyzdžiui Užimtumo tarnybos tarpininko, Neįgalumo ir darbingumo nustatymo tarnybos atstovo, asmens sveikatos priežiūros įstaigos darbuotojo ir kt. pagal poreikį;
		10. Konsultavimas, tarpininkavimas ir atstovavimas tarp asmens ir jo šeimos narių;
		11. Kitos paslaugos reikalingos asmeniui rasti darbą, įsidarbinti bei išlaikyti darbo vietą.
	2. Paslaugos teikėjas įsipareigoja per vieną mėnesį po Sutarties pasirašymo sudaryti Paslaugos gavėjui individualų įdarbinimo su pagalba paslaugų teikimo planą (Aprašo priedas Nr. 1).
	3. Paslaugos teikėjas įsipareigoja kartu su Paslaugos gavėju ne rečiau kaip kartą per tris mėnesius peržiūrėti įdarbinimo su pagalba paslaugų teikimo planą, atlikti plano įgyvendinimo pažangos vertinimą ir atsižvelgiant į rezultatus tikslinti, keisti arba parengti naują planą.
	4. Paslaugos teikėjas turi teisę gauti iš Paslaugos gavėjo dokumentus, kurie pagrįstų Paslaugos gavėjo priklausimą tikslinei grupei.
	5. Paslaugos teikėjas turi teisę gauti iš Paslaugos gavėjo informaciją, reikiamą Sutarties ir Projekto įgyvendinimui.
	6. Paslaugos teikėjas turi teisę gauti Paslaugos gavėjo sutikimą teikti jo duomenis (pvz., asmens duomenis, sutarties sąlygas) Projektą įgyvendinančiajai institucijai, ministerijai ir kitoms ES struktūrinių fondų paramos naudojimą kontroliuojančioms institucijoms, jeigu toks sutikimas reikalingas.
	7. Paslaugos teikėjas Paslaugos gavėjo asmens duomenis tvarko Projekto (Nr. 08.4.1-ESFA-V-405-01-0001 „Nuo globos link galimybių: bendruomeninių paslaugų plėtra“ ) vykdymo tikslu ir užtikrina, kad Paslaugos teikėjo vykdomas Paslaugos gavėjo asmens duomenų tvarkymas atitiktų 2006 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p1) bei Lietuvos Respublikos asmens duomenų teisinės apsaugos įstatymo nuostatas.
	8. Paslaugos gavėjui neįsidarbinus per 6 mėnesius, Paslaugos teikėjas pasiūlo jam naudotis kitomis socialinėmis (pvz. dienos užimtumo, socialinių dirbtuvių ir (ar) kt.) arba kvalifikacijos kėlimo/ perkvalifikavimo (pvz. profesinio mokymo, profesinės reabilitacijos ir (ar) kt.) paslaugomis.
1. **Paslaugos gavėjo teisės ir pareigos**
	1. Paslaugos gavėjas turi teisę gauti Paslaugas, jeigu jis turi psichikos ir (ar) proto negalią, bei jam paskirta įdarbinimo su pagalba paslauga.
	2. Paslaugos gavėjas turi teisę gauti Paslaugą - pagalba ieškant darbo:
		1. Paslaugos gavėjas ne rečiau kaip kartą per savaitę dalyvauja susitikimuose/konsultacijose (60-90 min. trukmės);
		2. Paslaugą pagalba ieškant darbo Paslaugos gavėjas gali gauti ne daugiau kaip 6 mėnesius;
		3. Konsultacijų metų teikiamos paslaugos:
			1. darbinių įgūdžių vertinimas, ugdymas ir palaikymas;
			2. socialinių įgūdžių vertinimas, ugdymas ir palaikymas;
			3. teikiamos konsultacijos, kurių metu padedama Paslaugos gavėjui apsispręsti kokio darbo jis nori;
			4. Paslaugos gavėjas mokomas įvairiais būdais ieškoti norimo darbo;
			5. Paslaugos gavėjui pasiūloma savanoriška praktika realiose darbo vietose.
	3. Paslaugos gavėjas turi teisę gauti Paslaugą -pagalba atliekant įsidarbinimo procedūras:
		1. Paslauga pagalba atliekant įsidarbinimo procedūras yra vienkartinė pagalba Paslaugos gavėjui, teikiama pagal poreikį, bet ne ilgiau kaip 5 darbo dienas.
	4. Pagalba atliekant įsidarbinimo procedūras apima:
		1. pagalbą susitvarkyti įdarbinimui reikalingus dokumentus, suprasti darbo sutarties sąlygas, darbo vietos vidaus tvarkos taisykles ir kt. svarbius dokumentus;
		2. pagalbą gauti kitus svarbius įsidarbinimui reikalingus mokymus, pavyzdžiui užtikrinimas, kad Paslaugos gavėjas išklausys privalomus pirmosios pagalbos, higienos įgūdžių ir (ar) kt. ir gaus reikiamą sveikatos pažymą;
		3. Paslaugos gavėjas apmokomas darbo vietoje (pagal poreikį, nekvalifikuotų darbų).
	5. Paslaugos gavėjas turi teisę gauti Paslaugą – lydimoji pagalba įsidarbinus, kai įsidarbinus susiduria su sunkumais išlaikant darbą:
		1. Paslaugos gavėjas ne rečiau kaip vieną kartą per mėnesį dalyvauja asmeninėse konsultacijose (jose aptariami sunkumai, su kuriais Paslaugos gavėjas susiduria stengdamasis išlaikyti darbo vietą);
		2. Paslauga pirmą mėnesį gali būti teikiama pagal Paslaugos gavėjo ir (ar) darbdavio poreikį, nuo antro mėnesio Paslauga teikiama ne mažiau kaip 2 val. per mėnesį, bet ne daugiau kaip 4 val. per savaitę;
		3. lydimoji pagalba įsidarbinus gali būti teikiama Paslaugos gavėjui pagal poreikį ne ilgiau kaip 12 mėn.
	6. Paslaugos gavėjas įsipareigoja pateikti informaciją, reikiamą Sutarties ir Projekto įgyvendinimui.
	7. Paslaugos gavėjas įsipareigoja bendradarbiauti su Paslaugos teikėju, dalyvauti konsultacijose ir dėti visas pastangas, siekiant susirasti darbą.
	8. Paslaugų gavėjas Paslaugas gauna nemokamai.
2. **Sutarties galiojimas ir nutraukimas**
	1. Sutartis sudaryta dviem egzemplioriais, po kiekvieną Sutarties Šaliai.
	2. Sutartis įsigalioja nuo jos pasirašymo ir galioja visiško įsipareigojimų įvykdymo, bet ne ilgiau kaip 18 mėnesių.
	3. Sutartis gali būti nutraukiama vienašališkai, Paslaugos gavėjui atsisakant bendrauti daugiau nei 2 mėnesius.
	4. Sutartis gali būti papildyta, pakeista, nutraukta prieš terminą įstatymų nustatyta tvarka.
	5. Šalys yra atleidžiamos nuo atsakomybės dėl Sutarties vykdymo kaip numatyta Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“.
3. **Baigiamosios nuostatos**
	1. Visi pranešimai, dokumentai ir informacija turi būti siunčiami Sutartyje nurodytais rekvizitais.
	2. Šalys privalo nedelsdamos viena kitą informuoti apie savo adreso, telefono ar el. pašto pasikeitimą. Šalis, neįvykdžiusi šio reikalavimo, negali pareikšti pretenzijų ar atsikirtimų, kad kitos Šalies veiksmai, atlikti pagal paskutinius jai žinomus duomenis, neatitinka Sutarties sąlygų arba ji negavo pranešimų, siųstų pagal šiuos duomenis.
	3. Bet kokie nesutarimai ar ginčai, kylantys tarp Šalių dėl Sutarties sprendžiami Lietuvos Respublikos teisės aktų nustatyta tvarka.
4. **Šalių sutarties rekvizitai**

|  |  |
| --- | --- |
| **Paslaugų teikėjas**PavadinimasĮmonės kodasAdresasTelefono Nr. El.paštas (parašas) | **Paslaugų gavėjas**Vardas, pavardė\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Gyvenamosios vietos adresas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Telefono Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(parašas) |